OzLabs/hebrew-wiki-articles huggingface dataset:
עיצור מכתשי, חוכך שורק, אטום

עיצור מכתשי חוכך שורק אטום הוא צליל עיצורי הנפוץ בשפות המדוברות. סימן ה-IPA לעיצור הוא S לטינית /s/, ובמערכת X-SAMPA הוא נכתב כ-<tt>s</tt>. זהו הצליל לאות <big>ס</big>.

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| אנגלית
| sand
| [sænd]
| 'חול'
|-
| עברית
| ספר
| [se̞fe̞ʁ]
| 'ספר'
|-
| ערבית
| سيارة
| [sajaːra]
| 'מכונית'
|-
| צ'רקסית
| сэ
| [sa]
| 'אני'
|}

==מגוון==
{| class=wikitable style=text-align:center;
|-
! תו IPA !! תיאור !! להקשבה
|-
| style="font-size:20px" | s
| s "נקיה"
| (נמצא בצד שמאל בתחתית תיבת העיצור)
|-
| style="font-size:20px" | sʰ
| s מנושפת
| -
|-
| style="font-size:20px" | sʲ
| s מחונככת
| -
|-
| style="font-size:20px" | sʷ
| s משופתת
| קובץ:Labialized_voiceless_alveolar_sibilant.ogg
|-
| style="font-size:20px" | ⁿs
| s "קדם אפית"
| -
|-
| style="font-size:20px" | sˤ
| s מלועלעת
| קובץ:Voiceless_pharyngealized_alveolar_sibilant.ogg
|-
| style="font-size:20px" | sʼ
| s מסודקת
| קובץ:Alveolar ejective fricative.ogg
|}

===עיצור מכתשי מלועלע, חוכך שורק, אטום [sˤ]===
עיצור מכתשי מלועלע, חוכך שורק, אטום הוא צליל עיצורי המצוי במספר שפות מדוברות. סימן ה-IPA לעיצור הוא /sˤ/. זהו הצליל הישן לאות העברית <big>צ</big>, וניתן היה לשמעו בהגיית העברית הטברנית ובעברית שומרונית. זהו צליל האות הערבית <big>ص</big>.

{| class=wikitable style=text-align:center;
! שפה !! מילה !! IPA !! משמעות
!הערה
|-
| ערבית
| صوص
| [sˤusˤ]
| 'אפרוח'
|
|-
| צ'רקסית
| сӀэ
| [sˤʼa]
| 'שם'
| רק בניב השפסוגים. תמיד מסודק [sˤʼ]
|-
| עברית
| צעקה
| [sˤeaqa]
| 'צעקה'
| רק בהגיית עדות המזרח
|}

קטגוריה:אופני חיתוך
עיצור שפתי-שיני, חוכך, אטום

עיצור שפתי־שיני, חוכך, אטום הוא צליל עיצורי הנפוץ בשפות מדוברות רבות. סימן ה-IPA לעיצור הוא F לטינית קטנה /f/, ובמערכת X-SAMPA הוא נכתב כ-<tt>f</tt>. זהו הצליל לאות פ"א רפה - אלופון /p/ בתנאי דקדוק מסוימים, אם כי לא בהכרח במילים שאולות.
==התרחשות==

שפתי-שיני, חוכך, קולי
הגישה החברתית בתקשורת

הגישה החברתית היא גישה בתחום חקר התקשורת היוצאת מנקודת הנחה כי החברה היא המעצבת את הטכנולוגיה. הגישה נמנית יחד עם שתי גישות נוספות בחקר טכנולוגיות מידע ותקשורת: הגישה הטכנולוגית והגישה הסביבתית.

== רקע ==
הגישה מזוהה עם ריימונד וויליאמס אשר טוען כי יש לראות את הטכנולוגיה כמשהו בתוך החברה ושווה ערך לה, ויוצא כנגד תפיסת הגישה הטכנולוגית המבודדת את הטכנולוגיה מן החברה. הסדרים חברתיים (חוקים, רגולציה, תרבות, צרכים כלכליים) הנובעים מצרכים, ערכים ותרבויות של יחידים, קבוצות וחברות, הם אלו שמעצבים, מייצרים ומפיצים טכנולוגיות מידע ותקשורת, כמו גם משפיעים על טכנולוגיות מידע ותקשורת קיימות. ההסדרים מושפעים ממהלכים פוליטיים וכלכליים, על כן שונים בכל תקופה ובכל ציבור.

ההסדרים נחלקים לשתי קבוצות:
* ארגונים, תאגידים, גורמים רשמיים ומוסדות (כמו ממשלות)
* אינדיבידואלים, צרכנים של הטכנולוגיות, הקהל (אנחנו)

הגישה קמה כביקורת לגישה הטכנולוגית וטענתה העיקרית היא כי הטכנולוגיה לבדה אינה מסבירה התפתחויות שונות בחברות בהן קיימת אותה טכנולוגיה.

הגישה לוקחת בחשבון את האנשים שמאחורי הטכנולוגיות- היוצרים והמשתמשים.

=== דוגמאות === 
* המחאה החברתית בקיץ 2011- כיצד הופץ ופותח הרעיון בעזרת הטכנולוגיה- ברשת הפייסבוק.
* הראינוע שהיה קיים עשרות שנים לפני שהפך נגיש לאוכלוסייה, זאת כיוון שלא היו משקיעים ולא ראו בכך פוטנציאל כלכלי. בדוגמה זו ניתן לראות כי כאשר מסתכלים על ההיסטוריה של הטכנולוגיה ניתן לראות כי צורך קדם לטכנולוגיה, משמע שהחברה, בה הצרכנים, הם אלו המביאים לחידושים טכנולוגיים.

== אסכולת פרנקפורט ==
הגישה החברתית אף יכולה לאפשר הסתכלות נאו-מרקסיסטית ולטעון כי לבעלי הכוח נגישות גבוהה יותר לטכנולוגיה ולכן באפשרותם לרתום את השימוש בטכנולוגיה לקידום האינטרסים שלהם. וויליאמס במאמרו מתייחס לאסכולת פרנקפורט ומתאר מצב מציאותי שבו פיתוח טכנולוגיה מסוימת יכול לעזור לקבוצת בעלי הון בחברה, לארגון או אף למדינה לשלוט על ההמונים.

== השוואה לגישה הטכנולוגית ==
הגישה החברתית אינה סותרת את הגישה הטכנולוגית, אלא מציעה נקודת מבט שונה על החברה ועל התפתחות הטכנולוגיה.
הגישה החברתית מסתכלת בעין ביקורתית יותר על אופן השימוש של החברה בטכנולוגיה לעומת הגישה הטכנולוגית ומבטה החיובי יותר.
ההבדל העיקרי הוא שהגישה הטכנולוגית תראה בטכנולוגיה הגורם המשפיע על החברה, היא מסיקה על החברה מתוך הטכנולוגיה. הגישה החברתית מסתכלת על האנשים שמאחורי התאגידים, רואה את הפרטים בחברה כמשפיעים על התפתחות הטכנולוגיה ומתייחסת ליחידות הניתוח השונות בחברה.

== קישורים חיצוניים ==
* [https://web.archive.org/web/20081121225546/http://courses.art.uiuc.edu/spring2008/arts343m4/readings/TV_Williams_long.pdf ריימונד ויליאמס, הטכנולוגיה והחברה]
* [https://ucberkeley.instructure.com/courses/1179322/files/44625883/download?verifier=IYhknQQmtLkGL4iDz95Cd24zpSHT6n1IgKdvdrTT Television: Technology and Cultural form]
קטגוריה:חקר התקשורת
מודלי הערכת עלויות לפרויקטי תוכנה

מודלי הערכת עלויות לפרויקטי תוכנה הם מודלים להערכת עלות המשמשים לצורך הערכת עלות ניהול פרויקטים על ידי אלגוריתמים מתמטיים שונים, המיועדים לפרויקטי תוכנה, מודל זה עוזר למקבלי החלטות להבין בצורה הטובה ביותר את סיבוכיות עבודת התוכנה.

כאשר באים למדל עלויות פרויקט נבחנים היבטים שונים כגון: המאמץ הנדרש לסיום כל משימה, הזמן הנדרש לסיום כל משימה או העלות הכוללת של כל משימה.

== מצבים העלולים להשפיע על עלות פרויקט תוכנה==
# מצב השוק- האם השוק, אשר הוא היעד של התוכנה יוכל להרשות לעצמו לרכוש את התוכנה?
# חוסר ודאות לגבי הצלחת המוצר- כאשר מדובר על תוכנה חדשה בשוק איננו יכולים להגיד בוודאות מה תהיה הצלחת התוכנה.
# מצב החברה- האם החברה במצב טוב והיא תוכל להרשות לעצמה להציב רף גבוה למחיר התוכנה או שמא היא מעוניינת למכור אותה כמה שיותר מהר והיא תתפשר על המחיר.
# תנאי חוזה- החברה יכולה להשאיר לעצמה את זכויות הקוד, על מנת להשתמש בו למוצרים נוספים. תנאי זה מוריד את עלות המוצר.

==טכניקות להערכת עלות פרויקט תוכנה==
* מודל הערכת עלות- מודלים מתמטיים שעוזרים למדל את עלות התוכנה.
* הערכת מומחים- התבססות על ידע של מומחים על מנת להעריך את עלות המוצר.
* אנלוגיה למוצרים קיימים- שימוש במידע קודם על מוצרים דומים להערכת העלות.
* תמחור לניצחון- התפשרות על מחיר על מנת לזכות במכירת המוצר.

== דוגמאות למודלי הערכת עלות פרויקט תוכנה ==
* Cocomo_II
* COCOMO
* COSYSMO- קישור לערך בויקיאנגלית
* WMFP- קישור לערך בויקיאנגלית
* Function Points - קישור לערך בויקיאנגלית
* Halstead Complexity Method - קישור לערך בויקיאנגלית

קטגוריה:ניהול פרויקטים
יש לי גן

חיים נחמן ביאליק 
"יֵשׁ לִי גַן" הוא שיר אהבה מאת המשורר חיים נחמן ביאליק, אשר נכתב בשנים תרס"ז-תרס"ח 1907–1908. השיר פורסם לראשונה במרץ 1908 בירחון השילוח, כשני מתוך קבוצה של חמישה שירי עם. ארבעת השירים האחרים בקבוצה הם: בין נהר פרת ונהר חדקל, תרזה יפה, "מנהג חדש" ו"לא ביום ולא בלילה".<ref name=":0">חיים נחמן ביאליק, השירים; ערך והוסיף מבואות, ביאורים ונספחים: אבנר הולצמן, דביר, 2004, עמ' 351</ref>

== מילות השיר ==

==על השיר==
כרוב שיריו של המשורר, נכתב השיר בהגייה אשכנזית.הדוברת מתארת את יחסיה, געגועיה ומאוייה, כמו גם את שיחותיה עם אהובהּ. בלשון מטפורית היא מתארת את חמוקי גופה ואת המגע עם בן הזוג ומייחלת לנישואיה הקרובים עמו, והוא נעתר לבקשתה. 

היצירה משלבת בין ההרמזים מ"שיר השירים" לבין מוטיבים משירי חתונה עממיים ביידיש, כמו למשל ההתלבטות של החתן המיועד, או ההתגרות באורחי החתונה. הנופך הארוטי של השיר מתקבל מהשימוש במילים כמו גן, באר ודלי נוטף, שאינם מותירים מקום לספק לגבי התפקיד שלהם בעלילת פיתוי ארוטית.<ref name=":0" />

"השיר נדפס בשינויים ניכרים כשיר ילדים במקראה "שבילים" שבעריכת יעקב פיכמן (אודסה, תרע"ח). השינויים שנועדו להבליע את הטון הארוטי של השיר נעשו כנראה בהיתר המשורר". 

==עיבודים מוזיקליים==
לחנו של השיר עובד על ידי המלחין נחום נרדי בהשפעת נעימה ערבית סורית עממית, וזכה בין השאר, לביצועיהם של הזמרים: ברכה צפירה, נחמה הנדל, עפרה חזה, דקלון ושם טוב לוי. השיר הושר גם בגרסת לאדינו ונקרא "יוצא אני למרסיי".

לחן נוסף, פחות מוכר, חובר על ידי שמואל הארולד, ובוצע על ידי אחותו שולה הארולד
.

== קישורים חיצוניים ==

* [http://web.nli.org.il/sites/nli/hebrew/Pages/SearchResults.aspx?k=%22%D7%99%D7%A9%20%D7%9C%D7%99%20%D7%92%D7%9F%22 הקלטות של ביצועי "יש לי גן"], באתר הספרייה הלאומית
* נגה אשד וקהל שרים, [http://www.youtube.com/watch?v=VXqUj4cDhe4 יש לי גן], באתר YouTube
* נגה אשד וקהל שרים, [http://www.youtube.com/watch?v=iCzY9WyG2Ko יש לי גן], (אזור 2007), באתר YouTube

== הערות שוליים ==

קטגוריה:שירי שנות ה-1900
קטגוריה:שירי חיים נחמן ביאליק
קטגוריה:שירי ברכה צפירה
קטגוריה:שירי נחמה הנדל
קטגוריה:שירי אהבה בעברית
מחלף אליפלט

מחלף אליפלט הוא מחלף המחבר בין כביש 89 וכביש 90 בסמוך למושב אליפלט.

המחלף נבנה בשנת 2002 כאשר נחנך כביש 89 בקטע שבין צפת לכביש 90, וכחלק מתוכנית להרחבת כביש 90 בקטע שבין צומת עמיעד לקריית שמונה. המחלף נבנה בתצורת מחלף יהלום כאשר כביש 89 מתחיל בגשר החוצה את כביש 90, על שמו של אל"ם אברהם חידו, ומחבר אותו לתוואי הישן של כביש 90 (כביש 8652). משני צידי הגשר התווספו מעגלי תנועה עקב ריבוי התאונות. ניתן להגיע ממנו לצפת בכיוון מערב לאליפלט ומחנה פילון מכיוון מזרח, לקריית שמונה וראש פינה (דרך כביש 8676) בכיוון צפון, ולטבריה בכיוון דרום. דרך צדדית נוספת שהובילה מראש פינה אל המחלף בוטלה בשל ריבוי תאונות דרכים בכניסה אל המחלף, אך נפתחה מחדש בשנת 2011.

מדי שנה לקראת הילולת הרש"בי במירון עורכת המשטרה חסימות באזור המחלף ומתמקמת בקרבת מחנה פילון הסמוך לצורך ניהול האירוע והכוונת האוטובוסים היוצאים מכאן אל ציון הקבר.<ref></ref>

== קישורים חיצוניים ==

==הערות שוליים==

אליפלט, מחלף
קטגוריה:מחלפי יהלום
קטגוריה:ראש פינה: תחבורה
קטגוריה:כביש 90
יוסף מעין

יוסף מעין (28 בספטמבר 1931 - 23 במאי 2024) היה קצין צה"ל, כיהן כראש להק הציוד בדרגת תת-אלוף וכמנכ"ל משרד הביטחון.

==ביוגרפיה==
נולד בנס ציונה לבתיה ונתנאל מטיוק. התגייס לצה"ל ביוני 1948. לאחר שהודח מקורס טיס יצא ללימודים בבית הספר הטכני של חיל האוויר, סיים קורס טכנאי רדיו ואת הקורס הראשון של טכנאי מכ"ם. ב-1953 נשלח להשתלמות בארצות הברית בבסיס חיל האוויר האמריקני קיסלר, במסגרתה הוסמך כקצין מכ"ם מוטס וכמדריך טכני. בשובו לישראל מילא תפקידי הדרכה ופיקוד בהם מפקד מגמת מכשירים ומכ"ם בבית הספר הטכני של חיל האוויר, קצין תכנון וראש מדור אחזקת ציוד אלקטרוני במטה החיל.

למד בטכניון וב-1962 סיים בהצטיינות תואר בהנדסת חשמל במגמת בקרה בפקולטה להנדסת חשמל. בשנים 1964–1968 שהה בצרפת כראש צוות הנדסי שפיקח על עבודות חברת דאסו לחיל האוויר. ב-1968 ניהל צוות פיתוח במשרד הביטחון ובשנים 1969–1970 עמד בראש צוות פיתוח מערכת נשק בתעשייה האווירית. ב-1971 מונה לראש ענף קשר וניווט, ראש ענף לוחמה אלקטרונית וסגן ראש מדור ציוד למערכות במחלקת הציוד של חיל האוויר. ב-1974 מונה לראש להק ציוד בדרגת תת-אלוף.

ב-1978 השתחרר מצה"ל ובאוגוסט אותה שנה מונה למנכ"ל משרד הביטחון, כיהן בתפקיד עד 1982. בתקופתו בתפקיד התמודד עם השלכות הסכם השלום בין ישראל למצרים שחייבו את פינוי חצי האי סיני, העתקת בסיסי צה"ל ובניית מתקנים חדשים רבים. במסגרת תפקידו זה מונה גם לדירקטור בחברת אל על.

ב-1985 מונה לנשיא חברת ההיי טק פיברוניקס. כיהן כסמנכ"ל אלרון, כמנכ"ל חברת תדיראן וכיו"ר דירקטוריון אלישרא. בשנים 1990–1997 הועסק בחברת UDI של שאול אייזנברג, כיהן כסגן נשיאה וריכז את פעילות הקבוצה בסין. כיהן כיו"ר אר-ג'ט הנדסה העוסקת בפיתוח מנועי סילון.

נפטר ב-23 במאי 2024.

==קישורים חיצוניים==
* 

== הערות שוליים ==

קטגוריה:ראשי להק הציוד
קטגוריה:מנכ"לי משרד הביטחון
קטגוריה:מנכ"לים יוצאי שירות קבע בצה"ל
קטגוריה:דירקטורים ישראלים
קטגוריה:תתי-אלופים בחיל האוויר
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1931
קטגוריה:ישראלים שנפטרו ב-2024
גם גמדים התחילו בקטן

גם גמדים התחילו בקטן (בגרמנית: Auch Zwerge haben klein angefangen) הוא סרטו של הבמאי הגרמני ורנר הרצוג משנת 1970.

== עלילה ==
הסרט מספר על חברות גמדים המתגוררים בספק מוסד לחולי נפש, ספק מוסד לעבריינים, הממוקם על אי מבודד, כאשר יום אחד הם מחליטים למרוד בשליטם ובשומריו (כולם גמדים) על ידי תוהו ובוהו ומהומות אלימות. הגמדים שוברים חלונות וכלים, נוטשים משאית ללא נהג הנוסעת במעגלים, מארגנים מלחמות אוכל ותרנגולים, מבעירים ערוגות פרחים, הורגים חזיר גדול, מתעללים בגמד עיוור, ומעלים למזבח קוף.

==הפקה==
הסרט צולם באיים הקנריים באי הנקרא לנזרוטה. הסרט הופק בסמוך להפקתם של סרטיו האחרים של הרצוג, "Fata Morgana" ו-"The Flying Doctors Of East Africa" וישנם היבטים קולנוענים ויזואליים דומים בשלושתם. ניתן לראות שהמשקפיים אשר הגמד העיוור חבש בסרט, מופיעים מספר פעמים ב-"Fata Morgana".

במהלך הסרט הרצוג נתן הנחיות בימוי משונות כדי להוציא תגובות לא שגרתיות משחקניו. כשביים את אחד מהגמדים אשר התקשה להפסיק לצחוק, הרצוג ביקש ממנו חזור ושוב להפסיק, אך כאשר המצלמה רצה הוא עשה פרצופים מצחיקים לעברו.

כאשר צילמו את הסצנה בה המשאית נסעה ללא נהג במעגלים, אחד השחקנים נדרס על ידה, אך קם ללא פגע מיד. במהלך צילומי הבערת ערוגת הפרחים אותו שחקן העלה את עצמו באש, וורנר הרצוג רץ לעברו וכיבה את האש מעליו בעזרת חבטות. לאחר שני המקרים הללו, הרצוג הבטיח לשחקן שאם הוא יצליח לסיים את הצילומים ולהישאר בחיים הוא (הרצוג) יקפוץ אל תוך שדה של קקטוסים ויתן לשחקן לצלם אותו. הסרט הסתיים ללא כל תקריות והבמאי קיים את הבטחתו ואכן קפץ אל תוך שדה קקטוסים. הרצוג אמר, "לצאת משם היה הרבה יותר קשה מלקפוץ פנימה".

== קישורים חיצוניים ==

קטגוריה:סרטי 1970
קטגוריה:סרטים גרמניים
קטגוריה:גמדות
קטגוריה:נכות באמנות
סדרת רשת

סדרת רשת או סדרה אינטרנטית (באנגלית: Web Series או Web Show) מורכבת מפרקים של תוכני וידאו, אשר יצאו לאור ברשת האינטרנט. סדרות אלו נכללות כחלק ממדיום שמכונה "טלוויזיית רשת". רוב סדרות הרשת מאופיינות בפרקים קצרים, ובעלויות הפקה נמוכות יחסית לטלוויזיה המסורתית.
העלייה בפופולריות של סדרות רשת התרחשה יחד עם העלייה ברמת הנגישות של רוחב הפס האינטרנטי. אלו אפשרו למפיקים עצמאיים ליצור סדרות בעלות תקציב נמוך המופצות דרך רשת האינטרנט. גם חברות הפקה גדולות החלו להשתמש במדיום ככלי לקידום תוכניות הטלוויזיה שלהן (לפעמים במימון חסות מסחרית), בנוסף לפיתוח תכנים ייחודיים וייעודיים לרשת האינטרנט.

== היסטוריה ==
הפופולריות של ז'אנר סדרות הרשת נמצאת בעלייה מתמדת מאז תחילת הופעתן ברשת האינטרנט, אך הרעיון עצמו אינו חדש לגמרי. סקוט זקארין יצר בשנת 1995 את סדרת הרשת הראשונה הנתמכת בפרסומות, "המקום" (the Spot). בשנת 1995, קולקטיב האמנות מניו יורק Bullseye Art היה בין הראשונים ליצור מה שנודע כ"ווביסוד". בשנת 1998 Bullseye Art יצרו סדרת רשת בשם "Miss Muffy and the Muf Mob", והצלחתה הובילה לחוזה פיתוח תוכן עם ערוץ MTV.

בין 2004 ל-2006, מספר סדרות אינטרנט עצמאיות החלו לצבור פופולריות, בין הבולטות ביניהן היא אדום נגד כחול, סדרת אינטרנט פרודית המבוססת על משחקי יריות בגוף ראשון, אשר שודרה במסגרת אתרי שיתוף וידאו כגון יוטיוב, כמו גם באתר החברה המפיקה, Rooster Teeth website. הסדרה צברה מיליוני צפיות, כאשר היא הגיעה למעל 100 מיליון צפיות לעונה הראשונה. סדרת האינטרנט לסם יש 7 חברים משנת 2006 אף הייתה מועמדת לפרס אמי. הסדרה ירדה מהרשת כאשר נרכשה על ידי מייקל אייזנר, אך מאז חזרה וניתנת לצפייה באתר יוטיוב.

סדרות הרשת המשיכו לצבור פופולריות לאורך השנים, כאשר אפשר לציין רשימה של סדרות בולטות בעולם: Lonelygirl15, Prom Queen, בלוג השירה בציבור של ד"ר הוריבל,Urban Wolf, The Guild, The Annoying Orange, Seth MacFarlane's Cavalcade of Cartoon Comedy, Burning Love, Carmilla, נוסטלג'יה קריטיק, מלון האזבין ועוד.

== ייצור והפצה ==
העלייה בגישה ובפופולריות של רשת האינטרנט, כמו כן העלייה במהירות רוחב הפס, אפשרה ייעול והוזלת עלויות בכל הקשור לייצור ולהפצת סדרות רשת לעומת אמצעי הייצור וההפצה הסטנדרטיים. הרשת מאפשרת למפיקים להגיע לקהל פוטנציאלי כלל עולמי, המסוגל לגשת לתוכן 24 שעות ביממה.

סדרות רשת מועלות לאתרי החברה המפיקה, לאתרים ייעודיים או לאתרי וידאו פופולריים כגון יוטיוב ו-Vimeo.

פרק מתוך סדרת רשת נקרא Webisode – הלחם בסיסים של web (רשת) ו-episode (פרק).

== טקסים, פסטיבלים ופרסים ==
טקס פרסי הוובי, אשר נוסד ב-1995, מחלק פרסים לסדרות רשת מובילות בחלוקה לז'אנרים כגון קומדיה, דרמה וריאליטי.
בשנת 2008 האקדמיה הבינלאומית לטלוויזיה באינטרנט יוסדה במטרה לתמוך בקהילת יוצרי התוכן הטלוויזיוני לאינטרנט. אקדמיה זו מנהלת את חלוקת פרסי הסטרימי, טקס הפרסים לסדרות רשת.
פסטיבל לוס אנג'לס לסדרות רשת: זהו האירוע הראשון בעולם המוקדש כולו לסדרות רשת.
פסטיבל הוליווד לסדרות רשת: פסטיבל וטקס פרסים שנתי המוקש בבלעדיות לסדרות רשת. הפסטיבל הראשון נערך ב-21 במרץ 2012 בהוליווד, קליפורניה.

== ראו גם ==
* יוטיוב פרימיום

== קישורים חיצוניים ==

* רותה קופפר, [http://theliberal.co.il/איך-ולמה-נכשלו-סדרות-הרשת-רותה-קופפר/ איך ולמה נכשלו סדרות הרשת], במגזין ליברל, 9 במאי 2017
*
* 
*
* [http://technation.themarker.com/digital/1.1771281 רק ברשת: טלוויזיה שלא תראו בטלוויזיה] , באתר TheMarker

*
קטגוריה:וידאו באינטרנט
פרדריקטון

פרדריקטון (באנגלית: Fredericton) היא עיר הבירה של הפרובינציה הקנדית ניו ברנזוויק. העיר היא מרכז תרבותי, אמנותי וחינוכי חשוב בפרובינציה.

==היסטוריה==
השטח בו בנויה העיר, שימש בעבר כשטחי חקלאות עונתית של השבטים הילידים באזור, כאשר הגידול העיקרי היה תירס. כמו כן, מספר קילומטרים ממיקומה הנוכחי של העיר, שכן ישוב מרכזי של השבטים.

===ההתיישבות הצרפתית===
במלחמת המלך ויליאם שהתרחשה בסוף המאה ה-17 בנתה ממשלת אקדיה הצרפתית את מבצר נאשוואק (Fort Nashwaak) במפגש הנהרות סנט ג'ון ונאשוואק. המבצר שימש כמרכז ההתיישבות הצרפתית המקומית וכבסיס לפשיטות יזומות על ההתיישבויות הבריטיות באזור. לאחר כמה שנים העביר מושל אקדיה את עיר הבירה שלו למבצר נאשוואק והדבר הוביל ללחץ גדול על ההתיישבויות הבריטיות בניו אינגלנד. בתגובה יצאו הבריטים ב-1696 לקרב על המבצר, אולם הפסידו לכוחות הצרפתיים המבוצרים, וספגו 8 הרוגים ו-17 פצועים לעומת הרוג צרפתי אחד ושני פצועים. לאחר מות המושל הצרפתי ב-1700 ולאחר שיטפון הרסני, נטשו הצרפתים את המבצר.<br />
לאחר שאקדיה עברה לידי הבריטים במסגרת הסכם אוטרכט, הוקמה התיישבות של גולים צרפתים במרחק של מיל מהמבצר ונקראה סיינט אן פוינט. ב-1759, במסגרת מלחמת הצרפתים והאינדיאנים כבשו הבריטים את ההתיישבות ושרפו אותה עד היסוד. ניסיונות התיישבות בריטית במקום לא צלחו, בגלל עוינות הגולים האקדים ושבטי הילידים.

===ההתיישבות הבריטית===
ב-1783 ייסדו במקום לויאליסטים בריטים שנמלטו מהמהפכה האמריקאית מושבה, ובשנה הראשונה מתו רבים מהם בגלל החורף הארוך והקשה של אותה שנה.<br />
ב-1784, כשניו-ברנזוויק הוגדרה כקולוניה נפרדת מנובה סקוטיה, הפכה סיינט אן פוינט לבירתה והיא הועדפה על פני עיירות אחרות בגלל מיקומה המוגן יחסית מפני התקפות מכיוון ארצות הברית. תכנון רחובות העיר החל, נוסד קולג' שכיום הוא אוניברסיטת ניו ברנזוויק ושמה שונה לפרדריק טאון, על שמו של בנו השני של ג'ורג' השלישי, הנסיך פרדריק אוגוסטוס. זמן קצר לאחר מכן, קוצר שמה לפרדריקטון וכך, תוך שלוש שנים, הפך האזור ממיושב חלקית לבירת הקולוניה. ב-1882 נבנה בעיר בית המחוקקים של ניו ברנזוויק שממלא תפקיד זה עד היום.

==גאוגרפיה ואקלים==
פרדריקטון בנויה בשפך נהר סנט ג'ון ורובה מורכב מפרוורים שנבנו לאחר מלחמת העולם השנייה משני צידיו של הנהר. החלקים שאינם מיושבים בעיר, מיוערים בצפיפות.<br />
האקלים בעיר הוא מושלג - ממוזג קר והוא מתון יחסית למרביתה של קנדה, למרות ריחוקה של העיר מהחוף שגורם לטמפרטורות קיצוניות יותר משל שאר ערי קנדה שבאזור האוקיינוס האטלנטי. הטמפרטורה הממוצעת בחודש ינואר (החודש הקר) היא -9.8 °C ובחודש יולי (החודש החם) הטמפרטורה הממוצעת היא 19.3°C. כמות המשקעים השנתית הממוצעת היא 1,100 מ"מ, כשבין נובמבר לאפריל הם יהיו בדרך כלל בצורת שלג שנשאר על הקרקע החל מדצמבר. באביב עולה על גדותיו הנהר וגורם לשיטפונות שמציפים את השכונות הנמוכות של העיר.

==כלכלה==
במאה ה-19 ותחילת המאה ה-20 התבססה כלכלת העיר על תעשיית העץ ומוצרים נלווים. במהלך המאה ה-20 קטנה מאוד תעשיית העץ ואת מקומה תפסו ממשלת המחוז והאוניברסיטה כמעסיקים ראשיים.

==קישורים חיצוניים==

* 
* 
==הערות שוליים==

קטגוריה:פרובינציות וטריטוריות קנדה: ערי בירה
קטגוריה:ניו ברנזוויק: ערים
קטגוריה:קנדה: ערי בירה קולוניאליות לשעבר
קטגוריה:יישובים שהוקמו ב-1785
נט-גיימס

נט-גיימס היה אתר משחקים מקוונים ישראלי.

האתר נוסד בשנת 2004 על ידי אורן סופרין, ונרכש על ידי ynet בשנת 2008.

על פי תוצאות ועדת מדרוג האינטרנט לחודש מאי 2012, נט-גיימס היה אתר המשחקים הפופולרי בישראל, ונמנה בין אתרי האינטרנט הפופולריים, אליו גלשו מדי חודש 340,000 גולשים אמיתיים (Real Users).

בסוף שנת 2022 הופסקה פעילותו מסיבות לא ידועות.

== קישורים חיצוניים ==
* 

== הערות שוליים ==

קטגוריה:אתרי אינטרנט ישראליים
קטגוריה:אתרי אינטרנט שהושקו ב-2004
מנהרת הרכבת ליד מחלף שפירים

מנהרת הרכבת ליד מחלף שפירים או מנהרת שפירים היא מנהרה רכבתית מתחת לכביש 1 המשמשת את קווי הנוסעים לירושלים ולמודיעין-מכבים-רעות.

אורך המנהרה כ-140 מטר, והיא סמוכה ל"פיצול גנות" בו מסילת הרכבת המגיעה מכיוון תל אביב-יפו מתפצלת בין המסילה הפונה לכיוון לוד לבין מסילת ירושלים - גנות הממשיכה מזרחה לכיוון נמל התעופה בן-גוריון.

המנהרה נחפרה בשיטה ייחודית על מנת לא להפריע לתנועת כלי הרכב בכביש 1, עלות הקמתה הייתה כ-350 מיליון שקלים והיא נחנכה בשנת 2004 עם חנוכת המסילה לנמל התעופה בן-גוריון.

במהלך הסופה בדצמבר 2013 הוצפה המנהרה כתוצאה מקריסת דופן אפיק נחל שפירים העובר מעל המסילה באזור תחנת נמל התעופה בן-גוריון. בעקבות ההצפה והנזק הרב שנגרם למסילה ולמערכות התקשורת, הושבתה התנועה לתחנות נמל התעופה ומודיעין למשך שלושה שבועות.

==קישורים חיצוניים==
*[https://web.archive.org/web/20120604040744/http://shapir.co.il/content/מנהרת-שפירים המנהרה באתר חברת שפיר]

== הערות שוליים ==

קטגוריה:ישראל: מנהרות רכבת
קטגוריה:קו הרכבת המהיר לירושלים
קטגוריה:כביש 1: אתרים
מבחר שירים, 1940–1980 (נתן יונתן)

מבחר שירים, 1980-1940 הוא קובץ שירים של המשורר הישראלי נתן יונתן אשר נערך בהוצאת הקיבוץ המאוחד וספרית פועלים, וראה אור בתל אביב, לראשונה ב-1982, ואחר במספר מהדורות. נושאי הקובץ הם שאלות על מהות החיים, שכול וגעגועים, נופי ארץ ישראל ובמיוחד של מקווי מים, ודיונים פואטיים על משמעות הזמן וההיסטוריה.
== פרקי הקובץ ==
שמות שבעת פרקי הקובץ, שנוסחו גם כן בסגנון פואטי, נקבעו על פי נושאי השירים שכונסו בהם. חלקם שנלקחו כביטויים וצמדי מילים מקובלים את השפה והתרבות העברית, מאז שהתפרסמו.
{|
|- valign="top"
|
;"I שבילי-עפר - 1951"
*אלגיה
*שיירה שלנו
*[אני שוררתי]
*ורד הקציר
*בלדה על האכר
|
;"II אשר אהבנו - 1957"
*אִם העולם
*רוח דרומית קלה
|
;"III שירים לאורך החוף - 1962"
*"חופים הם לפעמים"
*"שוב החורף חורש את הים"
*"מעבר לכפים"
*"החול יזכור"
*"הרדופים ליד החוף"
*"כמו הים"
*"זורבה יהודי"
*"תמיד לאורך החוף"
*"זיכרון מהמלחמה"
*"הילדה מקרן אופל"
*"בסוף הדרך"
*"סיפורי המקרא"
*"טיוטה על לוח השנים"
*"כמו צפור"
|
;"IV שירים בערוב הים - 1970"
*עוד שיר על אבשלום
*הישאר פעם לבד
*איש לנפשו אישה לנפשה
*שני קולות אהבה
*כל קיץ
|}
{|
|- valign="top"
|
;"V שירים 1974"
*עד סוף השדה
*כמו בלדה
*אהבה במנגינת הלוי
*משקרת ובוכה
*אולי גם את
*אותך אותי שוכחת
*רומנסה (שיר אהבה ישן)
*נאסף תשרי (מת אב ומת אלול)
*לאיש מסיע אבנים
*יונתן
*אביב
*שאגמור
|
;"VI שירים עד כאן - 1979"
*מילים על אדמה
*והרותם היה מלבין
*לאן היינו הולכים
*היה לנו הכל
*עוד יום של חורף עוזב
*חנינא בני
*יגון
*[תמיד אוקטובר]
*נזירי הים
*שירים לאתְ
*רחק לאט
*עצות לדולצ'ינאה
*בוקר אחד באינדיאנה
*שיעור בהיסטוריה
*קומיקן זקן
*עד מתי החלון הזה
|
;"VII שירים אחרים - 1980"
*פתיחה אפשרית לאפילוג
*לפני החניה
*[שומדבר לא מפחיד עוד]
*גליקריה איננה
*שיחה עם אמא
*טרמינאל
*שיחת-ערב
|}

==קישורים חיצוניים==
*
* 

== הערות שוליים ==

קטגוריה:ספרי שירה בעברית
קטגוריה:ספרי 1982
קטגוריה:ספרי הוצאת הקיבוץ המאוחד
קטגוריה:ספרי ספריית פועלים
ישראל בונם שרייבר

הרב ישראל בונם שרייבר (נולד בשנת 1958, ה'תשי"ח) הוא רב חרדי ישראלי, מראשי ישיבת נתיב הדעת בירושלים ורבה של קהילת "בני פנחס" באשדוד.

==ביוגרפיה==
נולד בבני ברק לרב פנחס שרייבר, שהיה דיין בבית דינו של הרב נסים קרליץ ורב קהילה ליטאית באשדוד. אמו רייזל היא בת אברהם יצחק רוטשטיין, שהיה ראש בית היתומים דיסקין בירושלים. אחיו הוא הרב חזקיהו יוסף שרייבר. בראשית שנות ה-70, בגיל 13 וחצי החל את לימודיו בישיבת פוניבז'. למד גם בישיבת בריסק. נישא לבתו של הרב יעקב יהודה ברוורמן, ראש ישיבת מאה שערים בירושלים.

שנים אחדות לאחר נישואיו התמנה לראש ישיבה בישיבת אור שמחה של חסידות גור בחיפה. בנוסף הוא החל למסור שיעורי דף היומי בעיון בשכונת רמת אלחנן בבני ברק לר"מים ומגידי שיעורים.

בשנת התש"ס פתח ישיבה גדולה בירושלים ששכנה במבנה מוסדות "שארית יעקב" בשכונת הר נוף ביחד עם הרב צבי פוגל משגיח ישיבת עיון התלמוד לשעבר ותלמידו של הרב מאיר חדש, הישיבה נסגרה מבעיות תקציב לאחר שנתיים בתשס"ב.

בשנת תשס"ז מונה על ידי הרב שלום דב סורוצקין לכהן כראש רשת הכוללים עטרת שלמה, וכמו כן כיהן כראש ישיבת עטרת שלמה לצעירים בירושלים.

בשנת התשס"ח נתמנה לראש ישיבת "נתיב הדעת" בירושלים, במקביל לראש הישיבה הרב אברהם קפלן.

מפורסם בדרישתו משומעי לקחו לרכוש ידיעה מקיפה בכל חלקי התורה, מקרא, משנה, תלמוד והלכה, ולא להסתפק במסכתות התלמוד הנלמדות בדרך כלל בישיבות.

בעשור הראשון של המאה ה-21 התמנה כרב קהילת "מנין אברכים" בקריית הרצוג בבני ברק. לאחר פטירת אביו, בשנת תש"ע, התמנה למלא את מקומו כרב קהילתו באשדוד, ושמה הוסב ל"בני פנחס" על שם אביו. עומד בראשות בית הדין "הישר והטוב" באשדוד (לצד שלושת רבני בד"צ הקריות).

מתגורר בשכונת רמות בירושלים בסמיכות לישיבת נתיב הדעת.

שיחותיו ומאמריו מתפרסמים מדי שבוע ברחבי הארץ בגיליון המכונה "ועד ליל שבת", היוצא לאור על ידי תלמידיו.

== דעותיו ==
השקפת עולמו של הרב שרייבר חרדית שמרנית ולדעתו על הציבור החרדי להתבדל מהציבור החילוני במדינת ישראל ולהתרחק מהציונות. הוא מבטא את דעתו בעלת הגישה המסתגרת בשיעורים, והתפרסם כשהתבטא נגד ראש הממשלה בנימין נתניהו שהוא 'עוכר ישראל ומחטיא את הרבים', למרות החיבור הפוליטי שבין נתניהו לציבור החרדי. כמו כן התפרסם כשהתבטא בזלזול נגד חיילי צה"ל במלחמת חרבות ברזל, מאוחר יותר פרסם הבהרה בעיתון יתד נאמן לפיה בדבריו לא הייתה כל כוונה לפגוע.

==ספרים==
* נתיב בינה על מסכתות הש"ס
*מקנת כסף על עבדים.
* נתיב בינה על סדר המצוות
* נתיב בינה על סדר טהרות
* שיעורי הגרי"ב שרייבר - יצא לאור על ידי תלמידיו בישיבת נתיב הדעת
בנוסף, הרב בונים שרייבר ערך את 'שיעורי רבי שמואל' (רוזובסקי) לפרקים 'לא יחפור' ו'חזקת הבתים'.

==קישורים חיצוניים==
* 
* 
* 

== הערות שוליים ==

קטגוריה:ראשי ישיבה ליטאים בישראל
קטגוריה:בוגרי ישיבת פוניבז'
קטגוריה:אשדוד: רבנים
קטגוריה:בני ברק: רבנים
קטגוריה:ראשי כולל אברכים ישראלים
קטגוריה:ראשי ישיבות קטנות
קטגוריה:משפחת סלומון (הראש"ז)
קטגוריה:רמות אלון: רבנים
קטגוריה:משפחת קרלנשטיין
וזיריסטן

וזיריסטן (בפרסית: وزیرستان, "ארץ הווזיר") הוא אזור הררי, המשתרע על פני 11,585 קמ"ר, ונמצא באזור צפון-מערב פקיסטן וגובל באפגניסטן.
== גאוגרפיה ==
האזור מאוכלס כולו על ידי פשטונים אשר דתם היא אסלאם סוני. השפה המדוברת בעמק היא שפת הווזירוולה משפות הפשטו. האזור נמצא בשטחים שבטיים המנוהלים על ידי השלטון הפדרלי, ונחשב מחוץ לארבעת מחוזות המדינה.

וזיריסטן כוללת את האזור ממערב ומדרום מערב לפשאוור, כשנהר טוצ'י מצפונה ונהר גומאל מדרומה. אזור זה היה בריבונות שבטית עצמאית עד 1893, כשהיה מחוץ לאימפריה הבריטית. פלישת השבטים לשטח הבריטי היוותה בעיה מתמדת עבור הבריטים, והובילה למשלחות עונשין תכופות בין 1860 ל-1945. האזור הפך לחלק מפקיסטן בשנת 1947.

מסיבות מנהליות, וזיריסטן מחולקת לשני תת-שבטים - צפון וזיריסטן ודרום וזיריסטן עם אוכלוסיות הכוללות (נכון ל-1998) כ-361,246 וכ-429,841 בני אדם בהתאמה. לתת-השבטים יש מאפיינים שונים ברורים, אולם שניהם שייכים לשבט וזיר ומדברים בשפה משותפת - הווזירוולה. הלוחמים הווזיריים ידועים כלוחמים אימתניים, ומוכרים בשל מריבות הדמים התכופות שבהם הם מעורבים.

השבטים של וזיריסטן נשלטים על ידי הגברים זקני הכפר הנפגשים בג'ירגה השבטית (מעין פרלמנט). מבחינה חברתית ודתית, וזיריסטן הוא אזור שמרני מאוד. הנשים נשמרות בקפידה, וכל בית חייב להיות בראשותה של דמות גברית. 
נוכחות הטליבאן באזור מהווה בעיה המדאיגה את הקהילה הבינלאומית, במיוחד מאז המלחמה באפגניסטן.

==קישורים חיצוניים==

* 

== הערות שוליים ==

קטגוריה:פקיסטן: גאוגרפיה
קטגוריה:אסלאם סוני
הליופוליס (רובע בקהיר)

הליופוליס, או מצרים החדשה (בערבית: مصر الجديدة, תעתיק מדויק: מצר אלגדידה) הוא רובע יוקרתי בקהיר שבמצרים. הרובע הוקם בשנת 1905 על ידי חברת הליופוליס אואזיס שבראשה עמדו התעשיין הבלגי אדואר אמפן ובוע'וס נובאר, בנו של ראש ממשלת מצרים, נובאר באשא.

==היסטוריה==
הברון אמפן, יזם אירופי בולט ואגיפטולוג חובב, הגיע למצרים בשנת 1904 במטרה להציל את אחד ממיזמיה של החברה שבבעלותו במצרים – סלילת מסילת הרכבת בין אל-מטרייה לפורט סעיד. אף שהפסיד במכרז על מסילת הרכבת לבריטים, נשאר אמפן במצרים. בשנה לאחר מכן הקים אמפן את "חברת מסילות הברזל החשמליות של קהיר ונאות המדבר של און", אשר רכשה מהשלטון הקולוניאלי שטח מדברי גדול מצפון-מזרח לקהיר במחיר נמוך. על שטח זה הוא בנה את העיירה הליופוליס, 10 ק"מ ממרכז קהיר. העיירה נבנתה בסגנון הליופוליס ותוכננה כעיר של מותרות ופנאי, עם שדרות רחבות המצוידות בכל התשתיות הנדרשות ומתקני בילוי, לרבות מגרש גולף. בעיר הוצע גם דיור בשכירות במגוון סגנונות עיצוביים לצד וילות, בנייני דירות ובקתות עובדים במטרה למשוך מעמדות שונים לעיר.

בתחילה התגוררו בהליופוליס בעיקר אריסטוקרטים מצרים ואזרחים אירופאים. בניגוד לפרברים אחרים של קהיר, בהליופוליס היה בתחילת המאה ה-20 אחוז גבוה יותר של תושבים מצרים. לאחר מהפכת הקצינים החופשיים, שבראשה עמד גמאל עבד אל נאצר, עברו לשכונה מלומדים מן המעמד הבינוני של קהיר. עם התרחבותה של קהיר נבלעה הליופוליס בתוך המטרופולין של קהיר. בשל הגידול המשמעותי באוכלוסייתה, על רוב שטחי הגנים המקוריים שמילאו אותה נבנו בתי מגורים.

בניגוד לאופייה הפרברי השקט בעבר, כיום נחשבת הליופוליס לאזור ראשי בקהיר, ומתגוררים בה פוליטיקאים, ידוענים, שחקני כדורגל ומשפחות מן המעמד הגבוה.

==אתרים==

להליופוליס חשיבות פוליטית וצבאית מיוחדת במצרים משום שהמטה הכללי של צבא מצרים וחיל האוויר ממוקמים בה. שדה התעופה הצבאי אל-מזה גם כן נמצא בקרבתה. עוד בתחומי הרובע מטותיהם האזוריים של ארגון הבריאות העולמי והסהר האדום. בעיר נמצא מעונו של נשיא מצרים לשעבר, חוסני מובארכ. בשנת 1981 הפך מלון הליופוליס פאלאס לארמון נשיאות הרפובליקה ולמשרדו של הנשיא.

כנסיית הבזיליק הקתולית הנמצאת ברחוב אל-אהראם היא אתר בולט בהליופוליס ומקום קבורתו של הברון אמפן. מלבדה, בעיר בתי תפילה רבים, בהם מסגדים, כנסיות ואף בית כנסת. בית הקברות הצבאי הליופוליס שוכן ברחוב נביל אל-וקאד. בבית קברות זה נמצאת אנדרטת פורט תאופיק לזכר 4,000 חיילי צבא הודו הבריטית שנהרגו במלחמת העולם הראשונה. אנדרטה זו הוקמה במקור בפורט תאופיק, אך הועברה להליופוליס בשנת 1967.

==יהודים==
בעבר התגוררו בהליופוליס יהודים רבים שעלו לישראל. יהודים אלו היגרו למצרים לאחר מלחמת העולם הראשונה, מאיטליה ומטורקיה בעיקר, ונמנו עם הקבוצה המבוססת ביותר כלכלית במצרים. חיים צרור הקים בשכונה בית ספר עברי שפעל במשך שלוש שנים.

כיום אין יהודים ברובע, לאחר שרובם ככולם עלו לישראל בפרויקט של ראש ממשלת ישראל השני, משה שרת, שהיה מקורב מאוד לראשי הקהילה היהודית המצרית. הקהילה כוללת אנשי רוח ואקדמאים, כמו גם בעלי מקצועות חופשיים שהשתלבו בחברה הישראלית בתפקידי מפתח לאחר שעלו לישראל.

== קישורים חיצוניים ==

== הערות שוליים ==

קטגוריה:קהיר: שכונות ורבעים
Google Plugin for Eclipse

Google Plugin for Eclipse (בעברית: תוסף גוגל לאקליפס) או בקיצור, GPE, הוא תוסף לסביבת העבודה אקליפס שנועד לעזור למפתחי ג'אווה לעצב, לבנות, ולהציב יישומי של מחשוב ענן תוך שימוש בסביבת מחשוב הענן של גוגל (Google App Engine).

GPE מסייע למפתחים ביצירת ממשקי משתמש מורכבים, יצירת קידוד Ajax (בו נעשה שימוש בGoogle Web Toolkit), מיקסום הביצועים עם מעקב אחר מהירות ופריסת אפליקציות ב־Google App Engine. GPE זמין לשימוש תחת תנאי הסכם השירות של Google.

== היסטוריה ==

GPE שוחרר לראשונה ב-7 באפריל 2009. הגרסה האחרונה 2.3 שוחררה ב-3 במאי 2011. 

היסטורית שחרור:
* GPE 1.0 אפריל 7, 2009
* GPE 1.1 ביולי 30, 2009
* GPE 1.2 דצמבר 8, 2009
* GPE 1.3 מרץ 16, 2010
* GPE 2.2 פברואר 14, 2011
* GPE 2.3 מאי 3, 2011 (גרסה עדכנית)

== מאפיינים ==

תמיכה ב־Google Web Toolkit
* מבט על דרך הפיתוח: מפקח על רישום ניפוי השגיאות ומנהל את שרת הקידוד GWT עבור Eclipse
* תמיכת UiBinder: עורך תבנית עם השלמה אוטומטית
* תמיכת מעקב מהירות: עוזר לזהות ולתקן בעיות ביצוע באפליקציות רשת
* זיהוי של in-line JavaScript (JSNI): השלמה אוטומטית של אזכור Java, הדגשת תחביר, חיפוש Java ואינטגרציית Refactoring. 
* תיקוף, תיקונים מהירים ותמיכת Refactoring כדי לשמור על ממשקי RPC בסנכרון
* קיצורי GWT compiler ותצורת ממשחק משתמש (UI). 
* אשף ליצירת מודולים, נקודות כניסה ודפי HTML. 
* התאמה עם Eclipse עבור Java EE ופרויקטים שנבנו עם Maven.
* תמיכה למבחני GWT JUnit.

גילוי וגישה פשוטה ל־Google APIs
* מפתחים יכולים לכלול מאפיינים כמו Google Maps, Google Docs וכדומה באפליקציות דרך Google APIs.

ייבוא פרויקטים מ־Project Hosting
* UI פשוט שהופך ייבוא של פרויקטים באירוח Google לתוך Eclipse לתהליך קל ופשוט

כניסה אחת, שירותים רבים
* תמיכה משולבת בכניסה אחת

מאגר מקומי של APIs
* מאפשר גישה למידע במהירות, שנשאר זמין גם לאחר התנתקות

אשף אפליקציות רשת
* יוצר אפליקציות רשת שמשתמשות ב־Google Web Toolkit ו/או ב־App Engine.

אפליקציות רשת בתצורת Launch
* מריץ או מנפה שגיאות אפליקציות רשת באופן מקומי תוך שימוש בתצורת Launch מותאמת אישית 

תמיכת HTML5

== ראו גם ==
* Google Web Toolkit
* Apache Maven

== קישורים חיצוניים ==
* 
# [http://googlewebtoolkit.blogspot.co.il/2011/11/google-plugin-for-eclipse-gpe-is-now.html "Google Plugin for Eclipse (GPE) is Now Open Source"], Google
# [https://developers.google.com/web-toolkit/speedtracer/ "Speed Tracer"], Google
# [https://web.archive.org/web/20110609043118/http://marketplace.eclipse.org/content/google-plugin-eclipse "GPE listing on Eclipse Marketplace"]
# [https://developers.google.com/eclipse/terms "Google Plugin for Eclipse License Information"], Google
# [https://developers.google.com/eclipse/docs/release_notes "Google Plugin for Eclipse Release Archive"], Google
# [http://googlewebtoolkit.blogspot.co.il/2011/05/gwt-and-google-plugin-for-eclipse-23.html?utm_source=feedburner&utm_medium=feed&utm_campaign=Feed:+blogspot/NWLT+(Google+Web+Toolkit+Blog) "Google Web Toolkit Release Archive"], Google
# [http://googlewebtoolkit.blogspot.co.il/2010/08/how-to-use-google-plugin-for-eclipse.html "How to use Google Plugin for Eclipse with Maven"]

קטגוריה:כלי תכנות
רוסיה (חברת תעופה)

מטוס החברה בצביעה מיוחדת של מועדון הכדורגל [[זניט סנקט פטרבורג]]
[[איליושין IL-96 חלק מהצי הממשלתי]]
חברת התעופה רוׂסיה (ברוסית: Авиакомпания Россия, באנגלית: Rossiya Airlines) היא חברת התעופה הלאומית השנייה של רוסיה, הנמצאת בבעלות אירופלוט. הנהלתה נמצאת בסנקט פטרבורג שברוסיה והיא מבצעת יותר מ-50% מסך כלל הטיסות היוצאות מנמל התעופה הבינלאומי פולקובו המהווה לבסיס פעולה מרכזי שלה.

החברה מפעילה טיסות נוסעים אזרחיות ממוסקבה ומסנקט פטרבורג ליעדים בינלאומיים. עד 2009, הפעילה החברה טיסות אח"מים עבור ממשלת רוסיה והחזיקה את המטוסים הנשיאותיים של נשיא רוסיה. החל משנת 2009 את תפקיד זה מבצעת יחידת הטיסה המיוחדת "רוסיה" שאת טיסותיה היא מפעילה מנמל התעופה הבינלאומי ונוקובו.

נכון לשנת 2016 החברה הטיסה 8.099 מיליון איש ונחשבת לחברת התעופה הרביעית בגודלה ברוסיה על פי מדד זה. בשנת 2016 החברה מיזגה אל תוכה את חברות התעופה דונאוויה וחברת התעופה אורנבורג איירליינס.

== היסטוריה ==
החברה הוקמה בשנת 1992 כחברת התעופה פולקובו והייתה בבעלות מלאה של ממשלה הרוסית ובסיסה נמצא בנמל התעופה הבינלאומי פולקובו שבסנקט פטרבורג.

ב-2010 הודיעה ממשלת רוסיה שהיא ממזגת את כל חברות התעופה שברשותה עם חברת התעופה הלאומית של רוסיה, "אארופלוט", על מנת לשפר את יכולתן הפיננסיות.

בדצמבר 2015 הודיעה קבוצת אארופלוט על איחוד חברות התעופה האזוריות שלה ברוסיה, דונאביה ואורנייר תחת השם רוסיה (שמה של החברה הגדולה מבין השלושה). האיחוד לא כלל את "Aurora", חברת תעופה קטנה שבסיסה ביוז'נו-סחלינסק. החברה החדשה (לאחר האיחוד) מגיעה ל-48 יעדים פנימיים ברוסיה ו-42 יעדים בינלאומיים. מיזוג החברות הושלם בפברואר 2016.

==צי המטוסים==
צי המטוסים של החברה נכון לאוגוסט 2020:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#e60000;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="4" class="unsortable" | נוסעים
! rowspan="2" style="width:190px;" | הערות
|- style="color:white;background:#e60000;"
! style="width:40px;" | <abbr title="מחלקה ראשונה">F</abbr>
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|rowspan=2|איירבוס A319-100
|rowspan=2|20
|rowspan=2|—
|—
|8
|120
|128
|rowspan=2|
|-
|—
|12
|116
|132
|-
|rowspan=2|איירבוס A320-200
|rowspan=2|6
|rowspan=2|4
|—
|20
|120
|140
|rowspan=2|
|-
|—
|12
|156
|168
|-
|rowspan=2|בואינג 737-800
|rowspan=2|9
|rowspan=2|—
|—
|12
|162
|174
|rowspan=2|
|-
|—
|—
|189
|189
|-
|rowspan=3|בואינג 747-400
|rowspan=3|9
|rowspan=3|—
|12
|26
|411
|449
|rowspan=3|
|-
|—
|12
|510
|522
|-
|—
|12
|525
|537
|-
|בואינג 777-300
|5
|—
|4
|14
|355
|373
|
|-
|בואינג 777-300ER
|5
|—
|—
|21
|436
|457
|
|-
!סה"כ
!54
!4
|colspan=5|
|}

== פעילות החברה בישראל ==
החברה מפעילה חמש טיסות שבועיות מנמל התעופה הבינלאומי פולקובו שבסנקט פטרבורג לנמל התעופה בן-גוריון . הטיסות מתבצעות במטוסי האיירבוס A320 של החברה.

== קישורים חיצוניים ==

* 

==הערות שוליים==

קטגוריה:חברות תעופה לאומיות
קטגוריה:חברות תעופה רוסיות
ג'אנין פרוסט

ג'אנין פרוסט (באנגלית: Jeaniene Frost; נולדה ב-13 ביוני 1974) היא סופרת פנטזיה אורבנית אמריקאית.

ז'אנר כתיבתה הוא פנטזיה אורבנית ורומנטיקה. יצירותיה המוכרות ביותר הן סדרת "קאת'רין קרופילד: ציידת" (Night Huntress series), סדרת "העולם של ציידת הלילה" (Night Huntress World) וסדרת "נסיך הלילה" (The Night Prince series).

בנוסף לסדרות הספרים, פרוסט כתבה מספר סיפורים קצרים ונובלות שהתפרסמו באנתולוגיות. זכויות ספריה נמכרו לתשע-עשרה מדינות.

==רומנים==
===קאת'רין קרופילד: ציידת הלילה===
את רעיון הסדרה "קאת'רין קרופילד: ציידת הלילה" הגתה פרוסט מתוך חלום. "בחלומי, ראיתי גבר ואישה מתווכחים. איכשהו ידעתי שהאשה חצי-ערפדית ושהאיש ערפד מלא, והם התווכחו כיוון שכעס על כך שעזבה אותו." בסדרה שבעה ספרים, וספר נוסף הכולל פרקים וקטעים שלא פורסמו בעבר. חמשת הספרים הראשונים בסדרה ראו אור בתרגום לעברית. שלושת הראשונים בהוצאת הפנטזיה ענתות ספרים, והרביעי והחמישי בהוצאת אהבות.

# ציידת הלילה (באנגלית: Halfway to the Grave, בתרגום חופשי: חצי הדרך לקבר)
# לילות לבנים (באנגלית: One Foot in the Grave, בתרגום חופשי: רגל אחת בקבר)
# בקצה הלילה (באנגלית: At Grave's End, בתרגום חופשי: בקצה הקבר)
# לילה של חלומות אסורים (באנגלית: Destined for an Early Grave)
# מלחמת הלילה (באנגלית: This Side Of The Grave)
# One Grave at a Time
# Up from the Grave
# Outtakes From The Grave, פרקים וקטעים שירדו בעריכה ולא התפרסמו בעבר.

===סדרת העולם של ציידת הלילה===
# טיפה ראשונה של ארגמן (באנגלית: First Drop of Crimson). ראה אור בעברית בהוצאת אהבות שנת 2016.
# Eternal Kiss of Darkness, בתרגום חופשי: הנשיקה הנצחית של האפלה.

===סדרת נסיך הלילה / ולאד===
# 2012 – Once Burned
# 2013 – Twice Tempted
# 2015 – Bound by Flames
# 2017 – Into the Fire

===סדרת מורד הלילה / איאן===
# 2018 – shades of wicked
# 2020 – wicked bite 
# 2021 – wicked all night

===סדרת הגורל השבור (Broken Destiny series)===
# 2014 – The Beautiful Ashes
# 2017 – The Sweetest Burn
# 2017 – The Brightest Flame

==חייה האישיים==
נשואה למתיו ומתגוררת במדינת פלורידה.

==קישורים חיצוניים==

* 

* 

קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
ילד הסוסים

ילד הסוסים (אנגלית: The Horse Boy) הוא ספר אוטוביוגרפי משנת 2009 מאת רופרט אייזקסון. הספר מספר את סיפורם של רופרט ואשתו כריסטין המחפשים אחר ריפוי עבור בנם האוטיסט, רואן. 

בתחילה חיפשו ההורים דרכים שונות לעזור לבנם באמצעות בעלי מקצוע שונים, אך ראו כי אין בכך תקווה. באחד הימים לקח רופרט את בנו רואן לרכב על סוסה ושמה בטסי. החיבור שנוצר בין רואן לסוסה היה מיוחד והיא החלה לחולל אצלו שינוי. במטרה להמשיך את הריפוי באמצעות סוסים, טסו רואן והוריו למסע בערבות מונגוליה. הם החלו את מסעם ברכב מקרטע שקנו והמשיכו אותו על גב סוסים בחיפוש אחר שבטי שמאניזם מונגוליים העוסקים בריפוי באמצעות טקסים. המסע תועד והפך לסרט שיצא לאקרנים בשנת 2009.

==קישורים חיצוניים==
* 
* 

קטגוריה:ספרים ביוגרפיים
קטגוריה:ספרי 2009
קטגוריה:ספרים שעובדו לסרטים
קטגוריה:ספרי הוצאת מודן
RS-25

ה-RS-25 שידוע גם בשם "המנוע הראשי של מעבורת החלל" (SSME), הוא מנוע רקטי ששימש במעבורות החלל האמריקאיות וגרסאות ה-RS-25D וה-RS-25E אמורות להיות בשימוש גם ב-SLS כשפיתוחן יושלם. לאחר אסונות מעבורות החלל צ'לנג'ר וקולומביה עבר המנוע מספר שדרוגים ונקרא RS-25D. ב-SLS בגרסאות ה-SLS השונות יש בין 3-5 מנועי RS-25.

== ראו גם == 
*מעבורת חלל
*SLS

==קישורים חיצוניים==

קטגוריה:מנועים רקטיים
הלוואי (שיר)

"הלוואי" הוא שיר שכתב אהוד מנור והלחין וביצע בעז שרעבי עבור תחרות קדם-אירוויזיון 1986.

השיר הוגש לתחרות גם בשנת 1985, אך אז לא התקבל.

== הצלחה ==
בתחרות עצמה הגיע השיר למקום האחרון וזכה בנקודה אחת בלבד, אולם ברבות הימים הפך לשיר אהוד שזכה לגרסאות כיסוי שונות. בייחוד התפרסם ביצועה של יהודית רביץ לשיר, במופע "פעמוני היובל" בעיבודו של אבנר חודורוב.

השיר נכלל באלבומו החמישי של שרעבי, "משאלה" שיצא ב-1987, ובאלבום האוסף את לי לילה שיצא בשנת 1993.

== מילות השיר ==
מילות השיר מביעות משאלה לשגשוג, אחדות ושלום:

== גרסאות כיסוי ==
בשנת 2000 ביצעה יהודית רביץ את השיר במסגרת האלבום "געגוע".

בטקס הדלקת המשואות לשנת 2020 ביצעו את השיר מנחי הטקס - גיא זו-ארץ ואסתר רדא.

במאי 2021 במסגרת הפרויקט של כאן 11, "אחים אנחנו", ביצע את הסינגל בעיבוד מחודש הזמר החרדי אבי אילסון.<ref></ref>

== הערות שוליים ==

== קישורים חיצוניים ==

* 

קטגוריה:שירי 1986
קטגוריה:סינגלים מ-1986
קטגוריה:שירי בעז שרעבי
קטגוריה:שירי קדם-האירוויזיון 1986
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי בעז שרעבי
קטגוריה:שירים על תקווה
קטגוריה:ריקודי עם בישראל: שירים
חוניו השני

חוניו השני (המאה ה-3 לפנה"ס) היה כהן גדול מבית חוניו בבית המקדש, בנו של הכוהן הגדול שמעון הראשון.

חוניו היה צעיר לימים כשנפטר אביו ולכן לא התמנה לתפקיד הכוהן הגדול. את שמעון אביו ירש אלעזר אחיו של שמעון, ולאחר שהוא נפטר, נמסר התפקיד למנשה שהיה דודו של שמעון. רק לאחר פטירתו התמנה חוניו לתפקיד.

חוניו השני פעל במחצית השנייה של המאה ה-3 לפנה"ס, בתקופה ההלניסטית, בתקופת שלטונו של מלך מצרים תלמי השלישי. זו הייתה תקופת המאבק שבין בית תלמי לבית סלאוקוס על השליטה באזור שהביאה למלחמה הסורית השלישית. חוניו השני, שהאמין בניצחון בית סלאוקוס, סירב לשלם לתלמי השלישי את המס של עשרים כיכר כסף. בעקבות סירובו איים שליח המלך, אתניון, בהחרמת הקרקעות של יהודה וחלוקתן בין אנשי הצבא. איום זה לא הביא לשינוי דעתו של חוניו.

בן אחותו של חוניו, יוסף בן טוביה, ניצל את ההזדמנות והציע לתלמי השלישי סכום כסף גדול כדי לקבל את זכות גביית המיסים שהועברה אליו. בעקבות כך ירד מעמדו של תפקיד הכהן הגדול.

יוסף בן מתתיהו מתאר את חוניו השני כקמצן ושוטה שבהתנהגותו גרם לעליית מעמדו של יוסף בן טוביה.

בנו שמעון היה גם כהן גדול ונקרא שמעון השני. נכדו של חוניו השני היה הכהן הגדול חוניו השלישי שכיהן בתקופתם של סלאוקוס הרביעי ואנטיוכוס הרביעי.

==לקריאה נוספת==
*"חוניו, בית חוניו", אנציקלופדיה מקראית, עורך בנימין מזר עמ' 52-49

==הערות שוליים==

קטגוריה:כהנים גדולים
קטגוריה:כהנים בתקופת בית שני
קטגוריה:כהנים מבני צדוק
קטגוריה:בית חוניו
קטגוריה:יהודי המאה השלישית לפנה"ס
קטגוריה:ילידי המאה ה-3 לפנה"ס
ג'ורג' הבודד

ג'ורג' הבודד (באנגלית: Lonesome George) היה כינויו של צב גלאפגוס מתת-המין צב פינטה ענק (Chelonoidis nigra abingdoni) האנדמי לאי פינטה שבאיי גלאפגוס שהיה ידוע כצב החי האחרון מתת-מין זה. ג'ורג' הבודד מת ב-24 ביוני 2012 כנראה בגיל 100, ויחד איתו נכחד תת-המין כולו.

==היסטוריה==
ג'ורג' נצפה לראשונה בשנת 1971 על ידי חוקר הרכיכות ההונגרי יוז'ף ואגוולג'י (József Vágvölgyi) באי פינטה שבארכיפלג גלאפגוס. שמו ניתן לו כשמו של השחקן האמריקאי ג'ורג' גובל. מאז שנמצא, נחשב לפריט היחיד בתת-המין. בשנת 2008 נעשו ניסיונות רבייה עם שתי צבות נקבות מתת-מינים קרובים, אולם הביצים שנוצרו היו עקרות. ניסיונות רבייה עם צבות מתת-מינים אחרים לא הביאו כלל ליצירת ביצים. על מנת להגן עליו, הוצאו מהאי פינטה כל הכבשים שהיו עליו, וצמחיית האי החלה לחזור למצבה הקודם, דבר שקיוו כי יעזור לרביית תת-המין.

ג'ורג' הפך לסמל לבעלי החיים הנתונים לסכנת הכחדה.

ב-24 ביוני 2012 הודיעה הנהלת הגן הלאומי גלאפגוס כי ג'ורג' נמצא מת. בבדיקה שנערכה נמצא שמת מסיבות טבעיות בהיותו בן כ-100 שנים. גיל זה אינו זקן במיוחד לצבים ממין זה – שיכול להגיע ל-170 שנה ולפי הערכות שונות אף עד גיל 200.

==קישורים חיצוניים==

*[http://www.planetark.com/dailynewsstory.cfm/newsid/9708/newsDate/06-Feb-2001/story.htm מידע על ג'ורג' הבודד מאתר planetark]
*

==הערות שוליים==

קטגוריה:צבים יבשתיים
קטגוריה:צבים מפורסמים
נסים טולדנו

הרב נסים טולדנו (ז' בטבת תרצ"ד, 25 בדצמבר 1933 – י"ב בסיוון תשע"ב, 2 ביוני 2012) היה ראש ישיבת שארית יוסף בבאר יעקב וחבר מועצת גדולי התורה של דגל התורה.

==קורותיו==

נולד במקנס שבמרוקו, לרב יוסף טולדנו ולמזל-טוב, בתו של הרב רפאל ברוך טולדנו. בגיל תשע התייתם מאמו ועבר להתגורר בבית סבו. הוא נשלח ללמוד בישיבת תורת אמת בלונדון בראשות הרב משה שניידר, שם התקרב לרבו רבי יצחק צבי (זיידל) סמיאטיצקי חתנו של ראש הישיבה, ולאחר מכן עבר לישיבת גייטסהד. בשנת תשט"ז (1957) עלה לבדו לארץ ישראל ונכנס ללמוד בישיבת פוניבז'. בישיבה נודע כ"עילוי" התקרב במיוחד לראש הישיבה הרב אלעזר מנחם מן שך והיה מתלמידיו הקרובים. סופר כי ערעורו על אחד משיעוריו, הביא את הרב שך בתום ויכוח להודות בצדקת התלמיד ולהפסיק את השיעור. הוא נחשב גם לבן טיפוחיו של הרב יוסף שלמה כהנמן.

נישא לשרה, בת הרב יעקב סודרי, מרבני חיפה. לאחר נישואיו למד כתשע שנים בכולל פוניבז'. בשנת תשכ"ה (1965) יסד את ישיבת שארית יוסף בבאר יעקב עבור תלמידים מעדות המזרח. עמד בראשות הישיבה במשך 47 שנים והעמיד מאות תלמידים, בהם רבנים וראשי ישיבות בולטים. בין תלמידיו: הרב שלמה משה עמאר.

בשנות ה-90 התמנה כחבר מועצת גדולי התורה של דגל התורה. היה ממקימי וממכווני דרכו של ארגון מרביצי תורה, המאגד אברכים ותלמידי ישיבות ספרדים בעלי אוריינטציה ליטאית.

נפטר בשבת י"ב בסיוון תשע"ב, והובא למחרת לקבורה בבית הקברות של נציבי ישיבת פוניבז', בסמוך לקבר סבו הרב רפאל ברוך.

==משפחתו==
;אחיו
* אחיו הרב עמנואל הוא מראשי ישיבת שארית יוסף ומחבר הספר "עטה אור". 
* אחיו הרב בצלאל – ראש ישיבת זוהר התורה. 
* אחיו הרב יהושע- ראש כולל "אהבת שלום" בירושלים
*אחותו חנה נשואה לרב יעקב בן נאים, ראש ישיבת נחלת משה בירושלים.

;ילדיו
* בנו הרב יוחנן ממלא את מקומו כראש ישיבת שארית יוסף. 
* בנו הרב בנימין, הוא ראש ישיבת מאור התורה לצעירים. 
* בנו הרב ישי מכהן כראש ישיבת "צעירים ירושלים" וכר"מ בישיבת דעת חיים בירושלים
* בתו, מזל אלקיים, היא מנהלת סמינר בית יעקב בבני ברק, נשואה לרב אליהו אלקיים, משגיח ישיבת דעת חיים בירושלים.
* בתו זיוה, אשת הרב יעקב אוחיון, ר"מ בישיבת שארית יוסף
* בתו רות נשואה לרב ברוך צבי לב, חתנו ראש ישיבת יסודות התורה
* חתנו הרב אברהם בן זימרה הוא ראש ישיבת שערי תבונה באלעד.
*בתו הצעירה שמחה, נשואה לרב יעקב ויזמן, ראש ישיבת "דברי חיים" בבני ברק

== לקריאה נוספת ==
מלך בהיכלו, ירושלים תשפ"ב

==קישורים חיצוניים==
* 
* 

==הערות שוליים==

קטגוריה:ראשי ישיבה ספרדיים
נסים
קטגוריה:בוגרי ישיבת פוניבז'
קטגוריה:עולים בשנות ה-1950
קטגוריה:חברי מועצת גדולי התורה של דגל התורה
קטגוריה:ישראלים ילידי מרוקו
קטגוריה:בוגרי ישיבת גייטסהד
קטגוריה:בוגרי ישיבת תורת אמת-לונדון
קטגוריה:באר יעקב: רבנים
קטגוריה:אישים הקבורים בבית הקברות פוניבז'
קטגוריה:משפחת סודרי
קטגוריה:ישראלים שנולדו ב-1933
קטגוריה:ישראלים שנפטרו ב-2012
נורה אפרון

נורה אפרון (באנגלית: Nora Ephron; 19 במאי 1941 – 26 ביוני 2012) הייתה תסריטאית, במאית, מפיקה, סופרת ועיתונאית יהודייה-אמריקאית.

==ביוגרפיה==
אפרון נולדה בניו יורק למשפחה יהודית, הנרי ופיבי אפרון. הבכורה מבין ארבע אחיות. אחיותיה והוריה עסקו כולם בכתיבה. שני הוריה הפכו אלכוהוליסטים בזקנתם ובין השאר מופיעים רוב בני משפחתה בכתביה.

ב-1962 סיימה לימודי תואר ראשון במכללת ולסלי. היא עבדה כמתמחה בבית הלבן בתקופת נשיאותו של ג'ון פיצג'רלד קנדי. היא ביקשה להתקבל כעיתונאית לניוזוויק, אך סורבה בשל מינה והחלה לעבוד בעיתון בחדר הדואר. היא התפטרה לאחר שלא ניתן לה לכתוב והגישה יחד עם עשרות נשים נוספות תביעת נגד העיתון בשל הפליה על רקע מגדר. עבדה כעיתונאית בניו יורק פוסט ובאסקווייר.

=== קולנוע ===
אפרון ידועה במיוחד בשל הקומדיות הרומנטיות שהייתה שותפה ליצירתן, כגון "כשהארי פגש את סאלי", "נדודי שינה בסיאטל", "קוקי" ו"יש לך הודעה". שלוש פעמים הייתה מועמדת לפרס אוסקר לתסריט המקורי הטוב ביותר, אך מעולם לא זכתה בפרס. ב-1990 זכתה בפרס באפט"א בקטגוריית התסריט המקורי הטוב ביותר, על כתיבת התסריט לסרט "כשהארי פגש את סאלי". ב-1996 ביימה, כתבה והפיקה את הסרט "מייקל" בכיכובו של ג'ון טרבולטה.

=== כתביה ===
<div style="direction: ltr;">
* Wallflower at the Orgy (1970)
* Crazy Salad: Some Things About Women (1975),<ref></ref>
* The Boston Photographs (1975)
* Scribble, Scribble: Notes on the Media (1978)
* Heartburn (1983, a novel)
* I Feel Bad About My Neck: And Other Thoughts on Being a Woman (2006)
* I Remember Nothing: And Other Reflections (2010)
* The Most of Nora Ephron (2013)
</div>

=== ספרים שתורגמו לעברית ===
* "אני לא זוכרת כלום", הוצאת עם עובד 2012.
*אני שונאת את הצוואר שלי ועוד מחשבות על נשיות הוצאת עם עובד, 2009.
* "צרבת", הוצאת זמורה ביתן 1987. בתרגום משנת 2014 נקרא הספר ״צביטה בלב״. הוצאת כתר,

== חיים אישיים ==
אפרון הייתה נשואה שלוש פעמים. נישואיה הראשונים הסתיימו לאחר תשע שנים. ב-1979 נישאה לקרל ברנסטין, שהתפרסם כמי שחשף את פרשת ווטרגייט. כאשר הייתה אם לפעוט ובהריון גילתה את בגידתו עם חברה של המשפחה והתגרשה ממנו. פרשיה כאובה זו הפכה חומר לספרה הקומי "צרבת". (אמה אמרה לה: "על כל דבר אפשר לכתוב סיפור") שהפך לאחר מכן סרט בכיכובם של ג'ק ניקולסון ומריל סטריפ. עקב הדמיון בין המציאות לספר/סרט איים בעלה-לשעבר, שדמותו ודמות המאהבת שלו הוגחכו באופן בוטה, לתבוע אותה, אך לא עשה זאת בסופו של דבר.

== פטירתה ==
ב-2012, אפרון נפטרה בניו יורק בגיל 71 ממחלת הלוקמיה.

==קישורים חיצוניים==

* 
* 
* 
* 
* 
* 
* 
* עדי כץ, [http://www.motke.co.il/SelectedArticle.aspx?ArticleID=8588 ספר חדש: אני לא זוכרת כלום], באתר "מוטק'ה", 8 ביולי 2012
* 
* 
* 
* עופרה עופר אורן, [http://ofra-offer-oren.com/2014/07/01/נורה-אפרון/ מה למדתי מנורה אפרון], בבלוג [http://ofra-offer-oren.com/ סופרת ספרים], 1 ביולי 2014
* 
* 
* 

==הערות שוליים==

קטגוריה:ניו יורק: אישים
קטגוריה:במאיות קולנוע יהודיות אמריקאיות
קטגוריה:תסריטאיות קולנוע יהודיות אמריקאיות
קטגוריה:מפיקות קולנוע יהודיות אמריקאיות
קטגוריה:סופרות יהודיות אמריקאיות
קטגוריה:עיתונאיות יהודיות אמריקאיות
קטגוריה:זוכי פרס באפט"א לתסריט המקורי הטוב ביותר
קטגוריה:בוגרות מכללת ולסלי
קטגוריה:אמריקאיות שנולדו ב-1941
קטגוריה:אמריקאיות שנפטרו ב-2012
קטגוריה:זוכות פרס קריסטל
ג'פרי אולמן

ג'פרי דייוויד אולמן (באנגלית: Jeffrey Ullman; נולד ב-22 בנובמבר 1942) הוא מדען מחשב ופרופסור באוניברסיטת סטנפורד. הספרים שכתב על מהדרים, מבני נתונים, בסיסי נתונים וחישוביות נחשבים לנכסי צאן ברזל בתחומם.

חתן פרס טיורינג לשנת 2020.<ref>[https://www.nytimes.com/2021/03/31/technology/turing-award-aho-ullman.html Turing Award Goes to Creators of Computer Programming Building Blocks]</ref>

==ביוגרפיה==
אולמן קיבל תואר ראשון (Bachelor of Science) במתמטיקה שימושית מאוניברסיטת קולומביה ב-1963, והשלים דוקטורט (Ph.D) בהנדסת חשמל באוניברסיטת פרינסטון ב-1966. הוא עבד שנים מספר במעבדות בל. מ-1969 ועד 1979 שימש כפרופסור בפרינסטון. החל מ-1979 הוא מחזיק במשרת פרופסור בפקולטה למדעי המחשב באוניברסיטת סטנפורד. ב-1995 התקבל כחבר לACM, ובשנת 2000 זכה בפרס קנות'. ב-2010 זכה (יחד עם ג'ון הופקרופט) במדליית ג'ון פון נוימן של ה-IEEE, על "הנחת היסודות לתורת האוטומטים והשפות, וכן על תרומות רבות לתאוריות במדעי המחשב".

מחקריו עוסקים לרוב בבסיסי נתונים וניהולם, בכריית מידע ובחינוך באמצעות תשתיות מידע (Information infrastructure). הוא היה ממייסדי תחום חקר מבני הנתונים, ויועץ דוקטורט לדור שלם של תלמידים שהפכו לאחר מכן לתאורטיקנים מובילים בפני עצמם (בין השאר, ייעץ למייסד גוגל סרגיי ברין, ושירת בצוות הייעוץ הטכני של החברה). כיום הוא יו"ר חברת Gradiance, המספקת כלים ליצירת וניהול משימות בסביבה לימודית.

הוא היה בין מפתחי מודל אבטחה HRU.

==קישורים חיצוניים==
* 

* 

==הערות שוליים==

קטגוריה:זוכי פרס קנות'
קטגוריה:זוכי פרס טיורינג יהודים
קטגוריה:מדעני מחשב אמריקאים
קטגוריה:סגל אוניברסיטת סטנפורד
קטגוריה:סגל מעבדות בל
קטגוריה:זוכי מלגת גוגנהיים
קטגוריה:אנטי-איראנים
קטגוריה:אמריקאים שנולדו ב-1942